TPIPLวิ่ง!เก็งข่าวศาลอุทธรณ์
ราคาหุ้นทีพีไอโพลลีน ดีดขึ้น70สต.ซื้อ-ขาย13.30บ.รอฟังคำสั่งศาลอุทธรณ์ประเด็นการชำระค่าปรับ
14 ต.ค. 2553

ราคาหุ้นทีพีไอโพลลีน ดีดขึ้น70สต.ซื้อ-ขาย13.30บ.รอฟังคำสั่งศาลอุทธรณ์ประเด็นการชำระค่าปรับ 
นักลงทุนหันมาให้ความสนใจเก็งกำไรหุ้นบริษัท ทีพีไอ โพลีน (TPIPL)อีกครั้ง  ส่งผลให้ราคาหุ้นดีดขึ้น 70สตางค์ต่อหุ้นคิดเป็นอัตราผลตอบแทน5.56% ซื้อขายบริเวณ13.30 บาท ท่ามกลางมูลค่าหนาตากว่าที่ผ่านมา หลังบริษัทชี้แจงกรณีศาลอาญามีคำสั่งให้ TPIPL ชำระค่าปรับ  แต่ขอให้รอฟังคำพิพากษาศาลอุทธรณ์  ซึ่งหากศาลที่คำสั่งออกมาอย่างใดบริษัทก็พร้อมดำเนินการเพื่อบังคับคดีให้เป็นไปตามคำพิพากษาของศาลอุทธรณ์โดยเร็ว เมื่อวันที่ 23 ส.ค. 2553 ศาลอาญาได้นัดพร้อมเพื่อสอบถามความคืบหน้าการบังคับคดีในคดีอาญาหมายเลขดำที่ อ.937/2549 และคดีหมายเลขแดงที่ อ.4761/2550 ระหว่าง พนักงานอัยการ สำนักงานอัยการพิเศษ ฝ่ายคดีพิเศษ 1 (โจทก์) กับ  TPIPL  กับพวกรวม 4 คน (จำเลย) หลังจากเห็นว่ายังไม่ได้ดำเนินการขอให้ศาลออกหมายตั้งเจ้าพนักงานบังคับคดี  ทั้งนี้ศาลอาญาเห็นว่า ขณะนี้บริษัทฯพ้นจากการฟื้นฟูกิจการแล้ว และผลประกอบการ ในสองไตรมาส  มีกำไร 300 ล้านบาทเศษ ประกอบกับทรัพย์สินที่ตรวจสอบจากบัญชีงบดุลและบัญชีทรัพย์สิน ซึ่งยื่นต่อตลาดหลักทรัพย์แล้วมีมากกว่า 60,000 ล้านบาท หากบริษัทฯจำต้องรับผิดชอบชำระค่าปรับตามคำพิพากษาศาลอุทธรณ์ก็จะไม่มีปัญหาในการบังคับคดี